**OSNUTEK PODZAKONSKEGA AKTA**

1. **Preambula**

Na podlagi šestega odstavka 23. člena Zakona o evidentiranju nepremičnin (Uradni list RS, št. 47/06, 65/07 – odl. US, 79/12 – odl. US, 61/17 – ZAID in \_\_\_/\_\_\_) izdaja Vlada Republike Slovenije

1. **Okvirni naslov**

**U R E D B A o dejanskih rabah zemljišč**

1. **Po sklopih opisana vsebina podzakonskega akta**

o V zemljiškem katastru se vodijo podatki o dejanskih rabah zemljišč. Zakon o spremembah in dopolnitvah Zakona o evidentiranju nepremičnin (ZEN-A) določa skupine vrst dejanskih rab zemljišč. Ker so za namene izračuna katastrskega dohodka in množičnega vrednotenja nepremičnin potrebne tudi podrobnejše dejanske rabe, so v skladu z določili ZEN-A s to uredbo določene tudi vrste podrobnejših dejanskih rab, ki se bodo vodile v zemljiškem katastru. Zaradi izmenjave podatkov uredba določa tudi vse vrste podrobnejših dejanskih rab zemljišč in njihove šifre, ki se vodijo v zemljiškem katastru na podlagi zakonov.

o Podatki o dejanskih rabah zemljišč se prevzemajo iz evidenc posameznih vrst dejanskih rab zemljišč, ki se vodijo na podlagi zakonov, ki jih določajo (t.i. »matične evidence dejanske rabe zemljišč«). V zemljiškem katastru se na podlagi teh podatkov vodi skupni sloj dejanske rabe zemljišč. Zaradi nadaljnjih obdelav podatkov morajo biti podatki v tem sloju topološko skladni. Zato so z uredbo določeni pogoji prevzema podatkov iz matičnih evidenc dejanske rabe zemljišč in pravila za usklajevanje teh podatkov.

o Z uredbo je določen način evidentiranja dejanskih rab zemljišč, kadar se območja različnih vrst dejanskih rab zemljišč med seboj prekrivajo

Uredba se nanaša na delo Geodetske uprave RS, ki na podlagi ZEN vodi zemljiški kataster, in na delo ministrstev in njihovih organov, na področja katerih sodijo posamezne evidence dejanske rabe zemljišč: Ministrstvo za kmetijstvo, gozdarstvo in prehrano za kmetijska zemljišča in gozdna zemljišča, Ministrstvo za okolje in prostor za vodna zemljišča in za poseljena zemljišča ter Ministrstvo za infrastrukturo za zemljišča pod infrastrukturnimi objekti.

Uredba začne veljati petnajsti dan po objavi v Uradnem listu Republike Slovenije.

1. **Normativni del**

**1. člen**

**(predmet uredbe)**

Uredba določa dejanske rabe zemljišč in njihove šifre, ki se vodijo v zemljiškem katastru, vrste podrobnejših dejanskih rab zemljišč in njihove šifre, razvrstitev podrobnejših dejanskih rab zemljišč v dejanske rabe zemljišč, ki se vodijo v zemljiškem katastru, podatke, ki se prevzemajo iz matičnih evidenc dejanske rabe zemljišč, pogoje za prevzem podatkov iz matičnih evidenc dejanskih rab zemljišč ter način usklajevanja poligonov dejanskih rab.

**2. člen**

**(dejanske rabe zemljišč v zemljiškem katastru)**

V zemljiškem katastru se vodijo naslednje dejanske rabe zemljišč:

1000 kmetijska zemljišča

1160 hmeljišče

1180 trajne rastline na njivskih površinah

1211 vinograd

1212 matičnjak

1221 intenzivni sadovnjak

1230 oljčnik

1240 ostali trajni nasadi

1420 plantaža gozdnega drevja

2000 gozdna zemljišča

3000 pozidana zemljišča

3010 tloris stavbe

3100 poseljena zemljišča

3200 območje cest in parkirišč

3213 javna državna cestna infrastruktura

3214 javna občinska cestna infrastruktura

3222 javna železniška infrastruktura

3240 območja za gospodarsko javno infrastrukturo

4000 vodna zemljišča

4500 druga vodna zemljišča

5000 neplodna zemljišča.

**3. člen**

**(vrste podrobnejših dejanskih rab zemljišč)**

Podrobnejše vrste rabe zemljišč, šifre rab zemljišč in opisi rab so v prilogi 1, ki je sestavni del te uredbe.

**4. člen**

**(razvrstitev podrobnejših dejanskih rab zemljišč v dejanske rabe zemljišč, ki se vodijo v zemljiškem katastru)**

Geodetska uprava prevzete podrobnejše dejanske rabe iz matičnih evidenc dejanske rabe zemljišč razvrsti po pravilih, določenih v prilogi 1 te uredbe.

**5. člen**

**(podatki, ki se prevzemajo iz matičnih evidenc dejanske rabe zemljišč)**

(1) Upravljavci matičnih evidenc dejanskih rab zemljišč v zemljiški kataster posredujejo podatke o vseh podrobnejših dejanskih rabah, ki jih vodijo v matični evidenci po poligonih.

(2) V zemljiški kataster posredujejo naslednje podatke o poligonih podrobnejših dejanskih rab zemljišč:

* številko poligona,
* šifro podrobnejše dejanske rabe zemljišč,
* koordinate točk, ki določajo poligon v državnem koordinatnem sistemu,
* podatek o lokacijski natančnosti,
* datum spremembe.

**6. člen**

**(posredovanje in prevzem podatkov v zemljiški kataster)**

(1) Upravljavci matičnih evidenc dejanske rabe zemljišč posredujejo podatke v zemljiški kataster, ko določijo nov poligon, spremenijo obstoječ poligon, brišejo poligon ali določijo drugo podrobnejšo dejansko rabo zemljišč.

(2) Posredovati morajo podatke za cel poligon. Če se spremeni meja med poligonoma dejanske rabe zemljišč, ki jih vodijo v svoji matični evidenci, morajo upravljavci posredovati podatke o obeh poligonih.

(3) Prevzete podatke geodetska uprava uskladi z že vpisanimi podatki v zemljiškem katastru na način, določen v 8. členu te uredbe.

**7. člen**

**(pogoji za prevzem podatkov iz matičnih evidenc dejanskih rab zemljišč)**

Geodetska uprava v skupen sloj dejanske rabe zemljišč iz matične evidence dejanske rabe zemljišč prevzame podatke, če so izpolnjeni naslednji pogoji:

* če so za posamezen poligon posredovani vsi podatki iz drugega odstavka 5. člena te uredbe,
* poligon posamezne dejanske rabe zemljišč mora biti topološko pravilen,
* če se podatki nanašajo na več poligonov iste matične evidence, ki se med seboj stikajo, morajo biti ti poligoni med seboj topološko usklajeni (tudi če je en poligon že evidentiran v skupnem sloju),
* če se poligoni podrobnejših rab v matični evidenci prekrivajo, morajo biti določeni kot posebni poligoni,
* poligoni morajo imeti določene šifre dejanskih rab zemljišč iz priloge te uredbe.

**8. člen**

**(način usklajevanja poligonov dejanskih rab)**

(1) Če se nov prevzet poligon iz matične evidence prekriva s poligoni iz drugih matičnih evidenc, ki so že evidentirani v skupnem sloju dejanske rabe zemljišč, se območje prekrivanja evidentira kot samostojen poligon, če je razmerje med obsegom (v metrih) in površino (v kvadratnih metrih) območja prekrivanj manjše od pet. Za nov samostojen poligon se evidentira dejanska raba obeh poligonov, ki se med seboj prekrivata.

(2) Če je pri prekrivanju poligonov iz prejšnjega odstavka razmerje večje od pet, se območje prekrivanja priključi poligonu z boljšo lokacijsko natančnostjo. Če imata v tem primeru oba poligona enako lokacijsko natančnost, se območje prekrivanja priključi poligonu, ki je bil nazadnje spremenjen.

(3) Če po evidentiranju spremembe med novim in že evidentiranim poligonom nastane vrzel, se vrzel vpiše kot svoj poligon z nedoločeno rabo.

(4) Tloris stavbe se ne glede na določila prejšnjih odstavkov evidentira kot samostojen poligon z rabo »tloris stavbe« in rabo poligona, ki ga preseka.

**9. člen**

**(uskladitev in evidentiranje podatkov o dejanskih rabah zemljišč)**

(1) Če so izpolnjeni pogoji iz 7. člena te uredbe, geodetska uprava prevzame podatke in jih, če je to potrebno, uskladi po določilih 8. člena te uredbe ter evidentira v skupnem sloju dejanske rabe zemljišč.

(2) Če niso izpolnjeni pogoji iz prejšnjega odstavka, geodetska uprava podatkov ne prevzame ter o tem obvesti upravljavca matične evidence.

(3) Geodetska uprava podatke iz prve alineje prvega odstavka ter drugega in tretjega odstavka 8. člena te uredbe evidentira v posebnem sloju dejanske rabe zemljišč ter za vsak poligon označi razlog nastanka.

(4) Geodetska uprava zagotovi informacijsko rešitev, ki upravljavcem matičnih evidenc posreduje podatke iz prejšnjega odstavka. Podatke iz drugega odstavka 8. člena posreduje upravljavcem matičnih evidenc obeh poligonov, ki se prekrivajo, podatke iz tretjega odstavka 8. člena pa vsem upravljavcem matičnih evidenc vseh poligonov ob vrzeli.

**10. člen**

**(vzpostavitev skupnega sloja dejanske rabe zemljišč)**

Skupen sloj dejanske rabe zemljišč geodetska uprava vzpostavi tako, da evidentira dejanske rabe kmetijskih in gozdnih zemljišč, vsa ostala zemljišča pa evidentira kot poligone z nedoločeno rabo.

**11. člen**

**(začetek veljavnosti)**

Ta uredba začne veljati petnajsti dan po objavi v Uradnem listu Republike Slovenije.

K 1. členu:

Člen določa vsebino uredbe

K 2. členu:

V zemljiškem katastru se poleg dejanskih rab kmetijskih, gozdnih, pozidanih, vodnih in neplodnih zemljišč, vodijo še tiste rabe, ki vplivajo na pravice in obveznost lastnikov nepremičnin. Trenutno so te rabe določene zaradi izračuna katastrskega dohodka, množičnega vrednotenja nepremičnin in urejanja prostora. Za vrednotenje po ZMVN-1 bodo uporabljene naslednje dejanske rabe zemljišč:

1160 hmeljišče

1211 vinograd

1221 intenzivni sadovnjak

1230 oljčnik

3010 tloris stavbe

3213 javna državna cestna infrastruktura

3214 javna občinska cestna infrastruktura

3222 javna železniška infrastruktura

4000 vodna zemljišča

4500 druga vodna zemljišča

K 3. členu:

Zaradi povezovanja podatkov morajo vsi upravljavci uporabljati usklajen šifrant dejanske rabe zemljišč.

K 4. členu:

V prilogi uredbe je določena razvrstitev podrobnejših rab v rabe, ki se bodo vodile v zemljiškem katastru tako, da je določeno v katero šifro se prevede šifra podrobnejše dejanske rabe.

K 5. členu:

Člen določa katere podatke morajo posredovati upravljavci matičnih evidenc. Izmenjevalni format, obliko podatkov in šifrante bo določil pravilnik oziroma bodo določeni z metodološkimi navodili, ki jih bo geodetska uprava objavila na spletni strani.

K 6. členu:

Člen določa kdaj in v kakšnem obsegu morajo podatke o dejanski rabi zemljišč posredovati upravljavci matičnih evidenc ter prevzem teh podatkov s strani geodetske uprave.

K 7. členu:

Člen določa tehnične pogoje, ki jih morajo izpolnjevati posredovani podatki.

K 8. členu:

Z razmerjem med površino in obsegom poligona se ločijo ozki in dolgi poligoni, ki bodo praviloma nastali zaradi neusklajenega evidentiranja različnih vrst rab, od poligonov, kjer so rabe zemljišč dejansko podvojene.

Prvi odstavek določa primere ko nastane na preseku dveh poligonov nov poligon z dvojno dejansko rabo. V drugem odstavku pa so določena pravila za priključitev ozkih in dolgih poligonov, k enemu od poligonov, ki se prekrivata. Upoštevan je kriterij lokacijske natančnosti, pri enaki natančnosti obeh poligonov pa je upoštevan poligon, ki je bil zadnji spremenjen.

Če sprememba povzroči »prazen prostor« se tak poligon evidentira posebej in označi z nedoločeno rabo.

Za dejansko rabo »tloris stavbe« so določena posebna pravila, ker dejanska raba poseljenih zemljišč ne bo zajemala zemljišč pod vsemi stavbami.

Za poligone znotraj državne meje, ki nimajo določene nobene dejanske rabe zemljišč bo evidentirana »nedoločena dejanska raba« samo zaradi ugotavljanja popolne »pokritosti« državnega ozemlja. Vse dejanske rabe zemljišč vedno prekrijejo poligon nedoločene rabe.

K 9. členu:

Geodetska uprava podatke, ki izpolnjujejo vse pogoje določene z uredbo evidentira v skupnem sloju dejanskih rab zemljišč. Če je potrebno podatke predhodno uskladi. Če posredovani podatki ne izpolnjujejo pogoje, jih geodetska uprava zavrne in o tem obvesti upravljavca matične evidence. Ker bo posredovanje in evidentiranje podatkov informatizirano, bodo nepravilni podatki zavrnjeni takoj.

V primerih usklajevanja podatkov, kadar bodo »odrezani« poligoni dejanskih rab zemljišč in v primerih, ko bodo nastale vrzeli bodo ti poligoni evidentirani v posebnem sloju. Z informacijsko rešitvijo bo geodetska uprava zagotovila obveščanje vseh upravljavcev o ugotovljenih neskladjih. Obveščeni bodo le o spremembah, ki se nanašajo na njihove podatke. Izjema so vrzeli pri katerih bodo obveščeni upravljavci matičnih evidenc vseh poligonov okrog vrzeli.

O prekrivanju tlorisa stavbe z ostalimi rabami geodetska uprava upravljavce ne obvešča

K 10. členu:

Skupni sloj dejanske rabe zemljišč bo vzpostavljen tako, da bodo ostali evidentirani vsi poligoni dejanskih rab kmetijskih in gozdnih zemljišč. Drugi poligoni znotraj območja države pa bodo evidentirani z nedoločeno rabo. Pri evidentiranju novih poligonov na območju poligonov z nedoločeno rabo se pravila te uredbe ne upoštevajo.

**PRILOGA 1**

**Raven 1 do 4** so ravni dejanskih rab zemljišč, prva raven je osnovna skupina dejanskih rab, naslednje ravni so določene znotraj prejšnje

**Minimalna površina** je najmanjša površina, ki se v matični evidenci evidentira kot samostojni poligon

**Opis** je opis posamezne dejanske rabe zemljišč

**ZK** je šifra dejanskih rab zemljišč v zemljiškem katastru v katero se prevede posamezna dejanska raba zemljišč iz 1. do 4. ravni.

**Rdeče** so napisane šifre in nazivi, ki se spreminjajo glede na šifrante matičnih evidenc

| **RAVEN 1** | **RAVEN 2** | **RAVEN 3** | **RAVEN 4** | **Minimalna površina** | **Opis** | **ZK** |
| --- | --- | --- | --- | --- | --- | --- |
| **Skupina kmetijskih zemljišč** |
| **1000** | **Kmetijska zemljišča** | **1000** |
|  | **1100** | **Njive in vrtovi** | **1000** |
|  | **1110** | **Njiva** | 1000 | Površina, ki jo orjemo ali drugače obdelujemo in obračališča, namenjena obdelavi te površine (širine do 2 m). Na tej površini pridelujemo enoletne in nekatere večletne kmetijske rastline (žita, krompir, krmne rastline, oljnice, predivnice, sladkorna pesa, zelenjadnice, vrtnine, okrasne rastline, zelišča, jagode itd.). Sem sodi tudi zemljišče v prahi in ukorenišče hmeljnih sadik. V ta razred uvrščamo tudi zemljišče, ki je začasno zasejano s travo ali drugimi krmnimi rastlinami (za obdobje manj kot 5 let) in se uporablja za košnjo ali pašo večkrat na leto. Če je površina porasla s travno rušo in ni preorana v obdobju pet ali več let, jo uvrstimo v trajni travnik.  | **1000** |
| **1160** | **Hmeljišče** | 500 | Površina, na kateri so žičnica ter obračališča in poti, potrebne za obdelavo hmeljišča. Vključuje površino hmeljišča v obdelavi oziroma v premeni.  | **1160** |
| **1180** | **Trajne rastline na njivskih površinah** | 1000 | Drevesnica, trsnica, zarodišče podlag, nasad matičnih rastlin, nasad okrasnih trajnih rastlin za vzgojo rezanega cvetja, trajna zelišča, trajne zelenjadnice.  | **1180** |
| **1190** | **Rastlinjak**  | 25 | Steklenjaki in plastenjaki z močnejšo konstrukcijo in daljšo življenjsko dobo, v katerih se vzgajajo okrasne rastline, rezano cvetje, zelenjava, zelišča, matične rastline, podlage, sadike, jagode itd | **1000** |
| **1200** | **Trajni nasadi** | **1000** |
|  | **1211** | **Vinograd** | 500 | Površina, zasajena z vinsko trto (Vitis vinifera), vključno z obračališči in potmi v vinogradu ter brežinami pri vinogradu na terasah.  | **1211** |
| **1212** | **Matičnjak** | 500 | Površina, zasajena z matičnimi rastlinami, namenjena za pridelavo ključev podlag vinske trte, vključno z obračališči in potmi.  | **1212** |
| **1221** | **Intenzivni sadovnjak** | 1000 | Površina, zasajena s sadnimi vrstami, pri obdelavi katere se uporabljajo sodobne intenzivne tehnologije. Intenzivni sadovnjak zajema površino nasada skupaj z obračališči in potmi ter brežinami, če je nasad zasajen v terasah. Nasade jagod uvrščamo v vrsto dejanske rabe njiva.  | **1221** |
| **1222** | **Ekstenzivni oziroma travniški sadovnjak**  | 1000 | Sadovnjak, ki ni primeren za intenzivno pridelavo. To je običajno nasad visokodebelnih sadnih dreves, vzgojenih na bujni podlagi ali iz semena, z gostoto več kot 50 dreves na hektar. V ekstenzivnem oziroma travniškem sadovnjaku lahko raste ena ali več različnih sadnih vrst.  | **1000** |
| **1230** | **Oljčnik** | 500 | Površina, zasajena z oljkami, ki so med seboj oddaljene največ 20 metrov, povečana za širino oziroma dolžino največ 10-ih metrov od debel oljk, zasajenih na zunanjih robovih oljčnika, ki je namenjena za obračališča in pomožne poti.  | **1230** |
| **1240** | **Ostali trajni nasadi** | 500 | Površina zasajena z eno ali več različnimi vrstami trajnih rastlin.  | **1240** |
| **1300** | **Travniške površine** | **1000** |
|  | **1310** | **Trajni travnik** | 1000 | Površina porasla s travo, deteljami in drugimi krmnimi zelmi, ki se jo redno kosi oziroma pase. Takšna površina ni v kolobarju in se ne orje. Kot trajni travnik se šteje tudi površina, porasla s posameznimi drevesi, kjer gostota dreves ne presega 50 dreves/hektar.  | **1000** |
| **1320** | **Barjanski travnik** | 1000 | S travinjem, šašem in močvirsko preslico poraslo zemljišče na organskih ali mineralno-organskih tleh, na katerem nivo talne vode med letom pogosto doseže površino tal.  | **1000** |
| **1330** | **Kmetijsko zemljišče, poraslo z gozdnim drevjem**  | 1000 | Površina, porasla s travinjem, na kateri rastejo posamična gozdna drevesa oziroma grmi in se redno, vsaj enkrat letno popase oziroma pokosi. Pokrovnost travinja je vsaj 80 %, pokrovnost drevesnih krošenj oziroma grmov pa je manjša od 75 %. | **1000** |
| **1400** | **Druge kmetijske površine** | **1000** |
|  | **1410** | **Kmetijsko zemljišče v zaraščanju** | 1000 | Zemljišče, ki se zarašča zaradi opustitve kmetovanja ali preskromne kmetijske rabe. Pokrovnost dreves je 20–75 %. Če se takšno zemljišče 20 ali več let ne uporablja za kmetijske namene, če pokrovnost dreves preseže 75 % in če je premer debel več kot 10 cm, preide v gozd.  | **1000** |
| **1420** | **Plantaža gozdnega drevja** | 1000 | Plantaža gozdnega drevja je nasad gozdnega drevja, ki je namenjen izključno pridelavi lesa, okrasnih dreves ali plodov oziroma drugih delov drevja in pri katerih so razdalje med drevjem že ob zasaditvi takšne kot ob predvidenem končnem razvojnem stanju sestoja.  | **1420** |
| **1430** | **Drevesa in grmičevje** | 1000 | Površina, porasla z drevesi in grmičevjem. Sem uvrščamo tudi obvodno zarast, če so obrečni pasovi porasli z drevjem oziroma grmovjem, ter mejice iz gozdnih dreves oziroma grmičevja  | **1000** |
| **1440** | **Neobdelano kmetijsko zemljišče** | 1000 | Površina, ki je npr. rigolana in pripravljena za zasaditev novih trajnih nasadov. Kmetijsko zemljišče, ki se začasno ne uporablja zaradi gradnje infrastrukture ali je neobdelano zaradi socialnih ali drugih razlogov. Kmetijsko zemljišče, na katerem je ograda za konje, prašiče ali druge živali in ki ni poraslo s travinjem.  | **1000** |
| **Skupina gozdnih zemljišč** |
| **2000** | **GOZD** | **2000** |
|  | **2100** | **Gozd** | **2000** |
|  | **2110** | **Gozd** | 2500 | Zemljišče, ki je v skladu s predpisi o gozdovih opredeljeno kot gozd.  | **2000** |
| **Skupina pozidanih zemljišč** |
| **3000** | **POZIDANA ZEMLJIŠČA** | **3000** |
|  | **3010** | **Tloris stavbe** |  | **Tloris stavbe iz katastra nepremičnin (katastra stavb),** v prehodnem obdobju lahko tudi tloris nadzemnega dela stavbe ali zemljišče pod stavbo, če tloris ni določen. | **3010** |
|  | **3100** | **Poseljena zemljišča** | **3100** |
|  |  | **3110** | **Območje za bivanje** | **3100** |
|  |  | **3111** | **Območje za bivanje v stanovanjskih hišah** |  | **Območje za bivanje v stanovanjskih hišah** je del zemeljskega površja, ki je pretežno namenjen bivanju v stanovanjskih objektih z enim do štirimi stanovanjskimi enotami s spremljajočimi dejavnostmi. Karakteristiko območja zaznamuje način bivanja v zasebnih stanovanjskih objektih, praviloma brez večjih skupnih javnih površin. | **3100** |
| **3112** | **Območje za bivanje v večstanovanjskih objektih** |  | **Območje za bivanje v večstanovanjskih objektih** je del zemeljskega površja, ki je pretežno namenjen bivanju v večstanovanjskih objektih (stolpič, blok, stolpnica, večstanovanjski objekti v mestnih središčih, ipd.), ki imajo skupne funkcionalne površine (skupna parkirišča, zelenice, igrišča, garaže, ipd.). | **3100** |
|  |  | **3120** | **Območje kmetijske dejavnosti** | **3100** |
|  |  | **3121** | **Območje stanovanjsko-kmetijskih objektov** |  | **Območje stanovanjsko-kmetijskih objektov** je del zemeljskega površja, ki je namenjen bivanju, kmetijski pridelavi hrane ter s kmetijstvom povezanim spremljajočim dejavnostim (domača obrt, turistična dejavnost kot dopolnilna dejavnost na kmetiji, prodaja kmetijskih pridelkov, ipd.). | **3100** |
| **3122** | **Območja za posebno kmetijsko dejavnost** |  | **Območja za posebno kmetijsko dejavnost** je del zemeljskega površja, na katerem stojijo objekti za izvajanje posebne kmetijske dejavnosti. Objekti so prvenstveno namenjeni izvajanju kmetijske dejavnosti, gozdarske dejavnosti ali lova, bivanje je le v okviru izvajanja te dejavnosti in **ni stalno.** | **3100** |
| **3123** | **Območje za kmetijsko proizvodnjo** |  | **Območje za kmetijsko proizvodnjo** je del zemeljskega površja, kjer pretežno stojijo objekti namenjeni pridelavi hrane, gojenju rastlin ali živali v obsegu, ki presega porabo za lastne potrebe. | **3100** |
|  |  | **3130** | **Območje za javne storitve** | **3100** |
|  |  | **3131** | **Območje za zdravstveno dejavnost** |   | **Območje za zdravstveno dejavnost** je del zemeljskega površja, ki je pretežno namenjen izvajanju zdravstvene oskrbe ljudi in živali. | **3100** |
| **3132** | **Območje za versko dejavnost** |   | **Območje za versko dejavnost** je del zemeljskega površja, ki je namenjen čaščenju boga in/ali nadnaravnih sil ter izvajanju verskih obredov. | **3100** |
| **3133** | **Območje za kulturno dejavnost, in prireditve** |   | **Območje za kulturno dejavnost in prireditve** je del zemeljskega površja, ki je namenjen izvajanju dejavnosti s področja kulture ter za potrebe kulturnih prireditev. | **3100** |
| **3134** | **Območje za dejavnost javne uprave**  |   | **Območje za dejavnost javne uprave** je del zemeljskega površja, ki je namenjen delovanju sistemov in institucij, ki zagotavljajo oblast (zakonodajno, sodno in izvršilno) v državi. | **3100** |
| **3135** | **Območje za varstvo, vzgojno in izobraževalno dejavnost** |   | **Območje za varstvo, vzgojno in izobraževalno dejavnost** je del zemeljskega površja, ki je pretežno namenjen izvajanju varstva, vzgoje in izobraževanja otrok, mladostnikov in odraslih. | **3100** |
| **3136** | **Območje institucionalnega bivanja** |  | **Območje institucionalnega bivanja** je del zemeljskega površja, ki je pretežno namenjeno posebnim oblikam bivanja (npr. prestajanje zaporne kazni, bivanje ob izobraževanju izven kraja stalnega prebivališča, nastanitve tujcev in beguncev, nastanitve starostnikov ipd.) | **3100** |
|  |  | **3140** | **Območje za trgovino in storitve** | **3100** |
|  |  | **3141** | **Območje za trgovsko dejavnost** |  | **Območje za trgovsko dejavnost** je del zemeljskega površja, ki je pretežno namenjen prodaji in nakupovanju blaga. | **3100** |
| **3142** | **Območje za poslovno in storitveno dejavnost** |  | **Območje za poslovno in storitveno dejavnost** je del zemeljskega površja, ki je pretežno namenjen izvajanju različnih poslovnih in storitvenih dejavnosti. | **3100** |
|  |  | **3150** | **Območje za turizem in gostinstvo** | **3100** |
|  |  | **3151** | **Območje za turistično in gostinsko dejavnost** |  | **Območje za turistično in gostinsko dejavnost** je del zemeljskega površja, ki je pretežno namenjen pripravi in strežbi hrane in/ali pijače, nastanitvi gostov in izvajanju spremljajočih aktivnosti. | **3100** |
| **3152** | **Območje za kampiranje** |  | **Območje za kampiranje** je del zemeljskega površja, ki je pretežno namenjen občasnemu bivanju z mobilnimi bivalnimi enotami (šotor, prikolica, avtodom ali mobilna hiša). | **3100** |
|  |  | **3160** | **Območje za industrijo, skladiščenje in obrt**  | **3100** |
|  |  | **3161** | **Območje za industrijo in obrt** |  | **Območje za industrijo in obrt** je del zemeljskega površja, ki je pretežno namenjen predelavi surovin in proizvodnji ter obrti. | **3100** |
| **3162** | **Območje za skladiščenje** |  | **Območje za skladiščenje** je del zemeljskega površja, ki je pretežno namenjen pretovarjanju in skladiščenju blaga. | **3100** |
|  |  | **3170** | **Območje za šport in rekreacijo** | **3100** |
|  |  | **3171** | **Območje za šport in rekreacijo** |  | **Območje za šport in rekreacijo** je del zemeljskega površja, ki je pretežno namenjen športno-rekreacijskim aktivnostim in športnim prireditvam ter obsega enega ali več športnih objektov, t. j. za športno dejavnost opremljenih in urejenih površin ter prostorov. | **3100** |
|  |  | **3180** | **Območje zelenih površin v javni rabi** | **3100** |
|  |  | **3181** | **Območje parka** |  | **Območje parka** je del zemeljskega površja, ki je posebej negovan, zasajen z drevjem in rastlinjem in pretežno namenjen sprehajanju in rekreaciji.  | **3100** |
| **3182** | **Območje za vrtičkarstvo** |  | **Območje za vrtičkarstvo** je del zemeljskega površja, ki je namenjen prostočasnemu gojenje vrtnin in okrasnih rastlin. | **3100** |
| **3183** | **Območje komunalne zelenice** |  | **Območje komunalne zelenice** je del zemeljskega površja, ki je prvenstveno namenjeno sanitarno-higienski, ekološki, vizualno-estetski ter izravnalni funkciji v urbanih sredinah. Območja so porasla s travo, grmičevjem, drevjem ali so hortikulturno urejena ter predstavljajo robno zelenje okoli ali v večjih zazidalnih otokih z namenom tamponske cone. | **3100** |
| **3184** | **Območje ostalih odprtih površin v javni rabi** |  | **Območje ostalih odprtih površin v javni rabi** je del zemeljskega površja, ki predstavlja odprte površine v urbanih sredinah. Namenjen je različnim aktivnostim in dejavnostim in ga ni mogoče uvrstiti v preostale podrobne vrste rabe. | **3100** |
|  |  | **3190** | **Območje za obrambo, zaščito in reševanje** | **3100** |
|  |  | **3191** | **Območje za potrebe obrambe** |  | **Območje za potrebe obrambe** je del zemeljskega površja, ki je namenjen stalnim aktivnostim za potrebe obrambe, zlasti razmestitvam, usposabljanju in delovanju vojske. | **3100** |
| **3192** | **Območje za potrebe zaščite in reševanja** |  | **Območje za potrebe zaščite in reševanja** je del zemeljskega površja, ki je namenjen delovanju sistema varstva pred naravnimi in drugimi nesrečami. | **3100** |
| **3200** | **Območje infrastrukture** | **3200** |
|  |  | **3210** | **Območje cest in parkirišč** | **3200** |
|  |  | **3211** | **Območje ceste** |  | **Območje ceste** je del zemeljskega površja, ki je pretežno namenjen izvajanju cestnega prometa in je na njem zgrajena cestna infrastruktura. | **3200** |
| **3212** | **Območje za parkiranje** |  | **Območje za parkiranje** je del zemeljskega površja, ki je namenjen kratkotrajnemu ali dolgotrajnemu parkiranju vozil cestnega prometa. | **3200** |
| **3213** | **Javna državna cestna infrastruktura** |  | Pripadajoče zemljišče državne cestne infrastrukture, na katerem so objekti in naprave, potrebni za nemoteno odvijanje javnega cestnega prometa ter zemljišča, potrebna za uporabo teh objektov in naprav v skladu z zakonom, ki ureja ceste.  | **3213** |
| **3214** | **Javna občinska cestna infrastruktura** |  | Pripadajoče zemljišče občinske javne cestne infrastrukture, na katerem so objekti in naprave, potrebni za nemoteno odvijanje javnega cestnega prometa ter zemljišča, potrebna za uporabo teh objektov in naprav v skladu z zakonom, ki ureja ceste. | **3214** |
|  |  | **3220** | **Območje železnice** | **3200** |
|  |  | **3221** | **Območje železnice** |  | **Območje železnice** je del zemeljskega površja, ki je pretežno namenjen izvajanju železniškega prometa in je na njem zgrajena železniška infrastruktura. | **3200** |
| **3222** | **Javna železniška infrastruktura** |  | Pripadajoče zemljišče javne železniške infrastrukture, na katerem so objekti in naprave, potrebni za nemoteno odvijanje javnega železniškega prometa, ter zemljišče, potrebno za uporabo teh objektov in naprav v skladu z zakonom, ki ureja železniški promet | **3222** |
|  |  | **3230** | **Druga območja za transport in logistiko** | **3000** |
|  |  | **3231** | **Območje letališča** |  | **Območje letališča** je del zemeljskega površja (kopenska ali vodna površina), ki je pretežno namenjen za pristajanje, vzletanje in gibanje zrakoplovov. | **3000** |
| **3232** | **Območje heliporta** |  | **Območje heliporta** je del zemeljskega površja, ki je pretežno namenjen vzletanju in pristajanju helikopterjev. | **3000** |
| **3233** | **Območje pristanišča** |  | **Območje pristanišča** je del zemeljskega površja (kopnega in vodne površine), ki je pretežno namenjen privezovanju, sidranju in varstvu ladij, izgradnji in vzdrževanju plovil ter vkrcevanju in izkrcevanju oseb in tovora. | **3000** |
| **3234** | **Območje prometnega terminala** |  | **Območje prometnega terminala** je del zemeljskega površja, ki je namenjensprejemu, odpravi ali pretovoru blaga ali potnikov na začetku ali koncu prometne poti ter oskrbi in vzdrževanju potnikov in vozil na prometni poti. | **3000** |
|  |  | **3240** | **Območje za gospodarsko javno infrastrukturo** | **3240** |
|  |  | **3241** | **Območje energetske infrastrukture** |  | **Območje energetske infrastrukture** je del zemeljskega površja, ki je namenjen proizvodnji, prenosu in distribuciji energentov (elektrika, nafta, plin, geotermalni viri). | **3240** |
| **3242** | **Območje okoljske infrastrukture** |  | **Območje okoljske infrastrukture** je del zemeljskega površja, ki je namenjen odlaganju odpadkov, čiščenju komunalnih in odpadnih voda ter zajemu in shranjevanju pitne vode. | **3240** |
| **3243** | **Območje pokopališča** |  | **Območje pokopališče** je del zemeljskega površja, ki je namenjen ohranjanju posmrtnih ostankov ter izvajanju različnih obredov pokopavanja. | **3240** |
| **3244** | **Območje komunikacijske infrastrukture** |  | **Območje komunikacijske infrastrukture** je del zemeljskega površja, ki je namenjen objektom za prenosu komunikacijskega signala. | **3240** |
| **Skupina vodnih zemljišč** |
| **4000** | **VODNA ZEMLJIŠČA** | **4000** |
|  | **4100** | **Vodotok** | **4000** |
| **4200** | **Jezero** | **4000** |
| **4300** | **Morje** | **4000** |
| **4400** | **Nasip** | **4500** |
| **4500** | **Ostala vodna zemljišča** | **4500** |
| **4600** | **Druga vodna zemljišča** | **4500** |
|  | **4610** | **Trstičje** | 5000 | Močvirno zemljišče, na katerem raste trstika. Na tem zemljišču ni kmetijske pridelave.  | **4500** |
| **4620** | **Ostalo zamočvirjeno zemljišče** | 5000 | Nizko ležeča zemljišča, pogosto poplavljena in ves čas bolj ali manj namočena, ki se ne uporabljajo v kmetijske namene. | **4500** |
| **4630** | **Barje** | 5000 | Nizko ali visoko barje, ki se ne uporablja za kmetijsko rabo. Vegetacija je navadno višja kot na barjanskih travnikih in se ne kosi.  | **4500** |
| **Skupina neplodnih zemljišč** |
| **5000** | **NEPLODNA ZEMLJIŠČA** | **5000** |
|  | **5100** | **Območje za pridobivanje in izkoriščanje mineralnih surovin** |  | **Območje za pridobivanje in izkoriščanje mineralnih surovin** je del zemeljskega površja, ki je namenjen nadzemnemu ali podzemnemu pridobivanju in izkoriščanju mineralnih surovin. | **5000** |
| **5200** | **Izpraznjeno ali neizgrajeno območje**  |  | **Izpraznjeno območje** je del zemeljskega površja, kjer je prvotna raba trenutno opuščena. **Neizgrajeno območje** je del zemeljskega površja kjer poteka ali je potekala gradnja ter rabe še ni mogoče določiti. | **5000** |
| **5300** | **Suho, odprto zemljišče s posebnim rastlinskim pokrovom** | 5000 | Ne-gozdno zemljišče, pokrito z nizko vegetacijo (pod 2 m), ki je nerodovitno ali nedostopno. Pokritost z vegetacijo ni večja od 75 %.  | **5000** |
| **5400** | **Odprto zemljišče brez ali z nepomembnim rastlinskim pokrovom** | 5000 | Nezazidano zemljišče z malo ali brez vegetacije, zaradi česar takšne površine ne moremo vključiti v kakšen drug razred. Sem sodijo vsa zemljišča, prekrita z golimi skalami, peščene plaže in sipine, prodnate površine ob oziroma v vodotokih, melišča in ostale odprte površine.  | **5000** |
| **5500** | **Območje z neopredeljeno rabo** |  | **Območje z neopredeljeno rabo** je del zemeljskega površja, za katerega, na osnovi razpoložljivih virov, ni mogoče opredeliti rabe. | **5000** |
| **Nedoločena raba** |
| **9000** | **NEDOLOČENA RABA** |  | **Ni dejanska raba zemljišč.** Evidentira se za poligone znotraj državne meje, ki nimajo določene nobene dejanske rabe zemljišč samo zaradi ugotavljanja popolne »pokritosti« državnega ozemlja. Dejanske rabe zemljišč vedno prekrijejo poligon nedoločene rabe. | **9000** |